**Viking 1** je prva od dvije letjelice iz uspješnog NASA-inog programa istraživanja Marsa, Viking. Sonda Viking Lender 1 je slala podatke s Marsa 4 godine i 28 dana.

Misija
------

Viking 1 lansiran je 20. augusta 1975. raketom Titan III/Centaur na desetomjesečno putovanje prema Marsu. Orbiter je počeo slati slike Marsa 5 dana prije ubacivanja u orbitu. Viking 1 Orbiter je u orbitu ušao 19. juna 1976. godine. Početna orbita bila je elipsa dimenzija 1513 x 33,000 km s periodom ophoda od 24.66 sati. U početku je slijetanje lendera na Mars bilo planirano za 4. juli 1976, 200-tu godišnjicu osnivanja SAD-a. Snimke koje je orbiter napravio pokazao je da je planirano mjesto slijetanja opasno za lander. Slijetanje se na kraju odigralo 20. jula 1976. u 11:53:06 UT (11:53 UTC, MSD 36455 18:40 AMT, 14 Mina 195 Darijski).

### Orbite r

**Orbiter** je sa sobom nosio sljedeće instrumente: dvije kamere, IC spektrometar radi snimanja vodene pare u atmosferi i IC radiometre radi mjerenja temperature površine. Primarna misija Orbitera trajala je do solarne konjukcije 5. novembra 1976. godine. Produženje misije počelo je 14. decembra 1976. i trajalo je do 17. augusta 1980. godine. Početkom 1977. periapsis orbite smanjen je na 300 km radi detaljnog snimanja površine. Orbita je naknadno mijenjana radi prilaska Fobosu i promjene orijentacije u odnosu na Mars. Visina periapsisa orbite je 20. jula 1979. podignuta na 357 km. Kako je u augustu 1980. orbiter bio pri kraju s gorivom za kontrolu orijentacije, dotadašnja eliptična orbita dimenzija 357 x 33,943 km promijenjena je u elipsu dimenzija 320 x 56,000 km radi izbjegavanja pada letjelice na Mars i njegove kontaminacije zemaljskim mikrobima. Vjeruje se da će orbiter biti stabilan u toj orbiti do 2019. godine. Komunikacija s orbiterom prekinuta je 17. augusta 1980.

### Lender

**Viking 1 Lender** sletio je 20. jula 1976. u 11:53:06 na Mars u prostranu ravnicu Chryse Planitia (Zlatna Ravnica). Aerografske koordinate mjesta slijetanja su 22.697° sjeverno i 48.222° zapadno, oko -2.69 km ispod referentne visine.

Prve fotografije snimljene su samo 25 sekundi nakon slijetanja. Slanje fotografija na Zemlju trajalo je 4 minute. Za to vrijeme Lender se aktivirao. Usmjerio je glavnu antenu prema Zemlji za direktnu komunikaciju. U prvih 7 minuta Lender je snimio 300° panoramsku scenu (slika ispod). Dan kasnije su poslane prve fotografije u boji. Seizmometar se nije pravilno postavio, a robotskoj ruci trebalo je 5 dana da se oslobodi i pravilno postavi.
Svi eksperimenti i instrumenti na Vikingu 1 uspješno su sprovedeni. Sljedeći instrumenti su bili na landeru: dvije kamere, tri analizatora za rast, metabolizam i fotosintezu mikroba, plinski hromatografski maseni spektrometar (GCMS), rentgenski fluorescentni spektrometar, senzori za tlak, temperaturu i brzinu vjetra, troosni seizmometar, magnet na robotskoj ruci i razni inženjerski senzori.

Lender je imao masu od 572 kg i RTG generator snage 70W kao izvor energije i topline. Lender je bio aktivan 2306 zemaljskih dana, do 13. novembra 1982, kada je pogrešna naredba poslana sa Zemlje dovela do gubitka kontakta s lenderom. Godine 2006. MRO je snimio lender na površini (slika ispod).

### Viking 1 galerija slika

* Lansiranje letjelice Viking 1. Lansiranje letjelice Viking 1.
* Prva fotografija poslana s Marsa koja pokazuje nožicu Lendera. Prva fotografija poslana s Marsa koja pokazuje nožicu Lendera.
* Rovovi koje je iskopala robotska ruka. Rovovi koje je iskopala robotska ruka.
* Snimka zalaska Sunca. Snimka zalaska Sunca.
* Jedna od fotografija površine Marsa. Jedna od fotografija površine Marsa.
* Snimka Vikinga 1 iz orbite. Snimka Vikinga 1 iz orbite.

  

Prva panoramska snimka Vikinga 1 sa površine Marsa.

Veze
----

* Viking 2

| * p
* r
* u
Istraživanje Marsa letjelicama |
| --- |
| Preleti | Dawn • *Mariner 3* • Mariner 4 • Mariner 6 • Mariner 7 • Mars 1 • *Mars 1M No.1* • *Mars 1M No.2* • *Mars 2MV-4 No.1* • Mars 4 • Mars 6 • Mars 7 • Nozomi • Rosetta • Zond 2 • Zond 3 | MarsNASA Mars Rover |
| Orbiteri | Phobos-Grunt / Yinghuo-1 • *Kosmos 419* • *Mariner 8* • Mariner 9 • Mars 2 • *Mars 2M No.521* • *Mars 2M No.522* • Mars 3 • Mars 4 • Mars 5 • *Mars 96* • Mars Climate Orbiter • Mars Global Surveyor • Mars Observer • Phobos 1 • Phobos 2 • Viking 1 • Viking 2 • **Mars Express** • **Mars Reconnaissance Orbiter** • **2001 Mars Odyssey** • **Mars Orbiter Mission** (na putu) • **MAVEN** (na putu) |
| Sletači | Beagle 2 • Mars 2 • *Mars 2MV-3 No.1* • Mars 3 • Mars 6 • Mars 7 • Mars 96 • Mars Pathfinder • Mars Polar Lander / Deep Space 2 • Phoenix • Viking 1 • Viking 2 |
| Roveri | Prop-M • Spirit • Spirit • **Curiosity** • **Opportunity** |
| Planirane misije | InSight (2016.) • ExoMars (2016./18.) • Mars One (od 2016.) • Inspiration Mars (2018.) • Mars 2020 rover (2020.) |
| Predložene misije | BOLD • Kineska misija • Icebreaker Life • Mars Geyser Hopper • Mars-Grunt • Mars Sample Return • MELOS • MetNet • Northern Light • Red Dragon • SCIM • Sky-Sailor |
| Otkazane misije | ARES • Astrobiology Field Laboratory • Beagle 3 • Mars 4NM • Mars 5NM • Mars 5M (Mars-79) • Mars-Aster • Mars Astrobiology Explorer-Cacher • Mars Surveyor Lander • Mars Telecommunications Orbiter • NetLander • Vesta • Voyager |
| Povezano | Istraživanje Marsa • Kolonizacija Marsa |
| **Masno** označava aktivne, a *kurziv* neuspješne misije. |